পুলিশ জানায়, একই ইউনিয়নের শান্তিরহাট ডাঙ্গাপাড়া এলাকার আনিসুর রহমান আনিস তাকে বিভিন্ন ভয়ভীতি দেখিয়ে উত্যক্ত করতো। আনিস তার সঙ্গে অবৈধ সম্পর্কও গড়ে তোলে বলে জানা যায়। বুধবার রাতে কবিতাকে ঘরে দেখতে না পেয়ে কবিতার বড় বোন তাদের বাবা-মাকে বিষয়টি জানান। রাতে অনেক খোঁজাখুঁজি করেও তাকে পাওয়া যায়নি। বৃহস্পতিবার সকালে বাড়ির পাশে পুকুরে কবিতার লাশ দেখতে পায় এলাকাবাসী। পরিবারের সদস্যরা পুকুর থেকে লাশ তুলে বাড়িতে নিয়ে যায় এবং দেবীগঞ্জ থানা পুলিশকে খবর দেয়। কবিতাকে শ্বাসরোধ করে হত্যার পর পুকুরে ফেলে দেওয়া হয়েছে বলে পুলিশ অনুমান করছে। ঘটনার পর থেকে আনিস পলাতক এবং তার মোবাইল ফোনও বন্ধ পাওয়া যাচ্ছে।